NOGLE BEMÆRKNINGER OM SCOPOLIA ATROPOIDES 
OG ANDRE SOLANEER 
AK 
EUG. WARMING. 
Under Bestemmelsen af mine brasilianske Cordiaceer blev 
min Opmærksomhed henledt paa en ejendommelig Dichotomi, 
der findes ved Grenene af navnlig to Arter, Cordia ohscura 
Cham, og C. coffeoides n. sp., men som rimeligvis i større 
eller mindre Grad vil gjenfindes hos mange andre. Jeg søgte 
at forklare mig det Usædvanlige, som her mødte mig, og kom 
ogsaa dels ved at tage Hensyn til Bladstillingen, dels og 
især ved en sammenlignende Betragtning af en Række Arter, 
hos hvilke der findes jævne Overgange til det samme F'orhold, 
til en Tydning, som jeg ogsaa endnu anseer for den rette. 
Da imidlertid saadanne morphologiske Undersøgelser vanskeligt 
lade sig anstille paa tørrede Planter, besluttede jeg at opsøge 
og studere de levende, der maatte frembyde Forhold af en lig- 
nende Natur. Cordiaceerne findes næsten ikke repræsenterede 
i de botaniske Haver; jeg maatte derfor vende mig til andre 
Familier, og vendte mig da først til de dem nærstaaende Asperi- 
foliæ og til Solaneæ. Hos en Plante af denne sidste Familie, 
Scopolia atropoides Schult, fandt jeg først, hvad jeg søgte efter 
og endogsaa mere indviklet og interessant, end jeg havde ventet. 
Men i Løbet af Sommeren (1867) har jeg dels ved Autopsie, 
dels ved at gjennemgaa den herhen hørende Litteratur over- 
bevist mig om, at det Samme gjenfindes mange andre Steder 
i Planteriget, og da fremfor Alt hos alle Solaneerne. Disse 
Forhold, som jeg nedenfor vil gjennemgaa nærmere, have 
saaledes en almindelig Interesse, og det turde ikke være af 
Vejen at henlede de danske Botanikeres Opmærksomhed paa 
